Kew Railway Bridge

Kew Railway Bridge je priehradový most mrežovanej sústavy preklenujúci Temžu, ktorý sa nachádza medzi londýnskymi časťami Richmond a Chiswick. Most je využívaný systémom London Overground, v rámci ktorého sa nachádza na linke North London Line medzi stanicami Kew Gardens a Gunnersbury a od 1. januára 1877 linkou District londýnskeho metra. Autorom návrhu mosta bol W. R. Galbraith a most bol postavený v rokoch 1864 – 1869 ako súčasť rozšírenia železničnej trate North and South Western Junction Railway do Richmondu. Celková dĺžka mosta je 175 m a každé z piatich rozpätí je 35 m dlhé. Výška mosta nad hladinou Temže pri nízkom prílive je 10,9 m. V blízkosti mosta sa z richmondskej strany Temže nachádza britský národný archív The National Archives. Referencie Iné projekty Commons ponúka multimediálne súbory na tému Kew Railway Bridge Externé odkazy Kew Railway Bridge v databáze Structurae